Ο **Χέντρικ Φοχτ** (*Hendrik Voogd*, 10 Ιουλίου 1768 – 4 Σεπτεμβρίου 1839) ήταν Ολλανδός ζωγράφος και χαράκτης, κυρίως τοπιογράφος, που έζησε στην Ιταλία.

Η ζωή του
---------

«Ιταλικό τοπίο με πεύκα-ομπρέλες» (1807), συλλογή του Ρέικσμουζεουμ, Άμστερνταμ
Ο Φοχτ γεννήθηκε στο Άμστερνταμ και από την ηλικία των 15 ετών σπούδασε σε μια τοπική σχολή και αργότερα μαθήτευσε κοντά στον δημιουργό ταπετσαριών Γιουριάαν Αντρίεσεν (*Jurriaan Andriessen*, 1742-1819). Η οικονομική ενίσχυση από τον συλλέκτη τέχνης του Άμστερνταμ Ντ. Φερστήχ (D. Versteegh, 1751-1822) επέτρεψε στον Φοχτ να ταξιδέψει το 1788 στη Ρώμη, ώστε να εκπαιδευθεί περαιτέρω στην τοπιογραφία.

Διαμένοντας στην Ιταλία, ο Φοχτ έγινε φίλος με πολλούς ονομαστούς τοπιογράφους, όπως ήταν οι Νικολά-Ντιντιέ Μπογκέ (*Nicolas-Didier Boguet*), Γιόχαν Κρίστιαν Ράινχαρτ και τον Γιόχαν Μάρτιν φον Ρόντεν. Λίγα είναι γνωστά σχετικώς με τη ζωή του Φοχτ από εκεί και πέρα. Παρέμεινε στην Ιταλία μέχρι τον θάνατό του, με εξαίρεση μια σύντομη επίσκεψη στην πατρίδα του το 1828. Δεν νυμφεύθηκε ποτέ και δεν απέκτησε απογόνους, όσο τουλάχιστον είναι γνωστό. Ο Φοχτ πέθανε στη Ρώμη σε ηλικία 71 ετών. Από τη νεκρολογία του, φαίνεται ότι εκείνη την εποχή τον θεωρούσαν «παλιομοδίτικο» και μικρής επιρροής. Αλλά η ανακάλυψη το 1959 περίπου διακοσίων έργων του στο Κάστρο Ντύφενφόρντε in Νότια Ολλανδία αναζωογόνησε το ενδιαφέρον για τη ζωγραφική του.

Το έργο του
-----------

Από ένα από τα λιγοστά γράμματά του προς την πατρίδα του, φαίνεται ότι ο Φοχτ δημιούργησε πολλά σχέδια της Ρώμης και των γύρω περιοχών, μεταξύ άλλων του Τίβολι, της Λίμνης Άλμπανο, του Καστέλ Γκαντόλφο και της Λίμνης Νέμι. Ορισμένα από αυτά τα σχεδιάσματα με μολύβι και μαύρη κιμωλία αποτελούνται από μοτίβα απευθείας φυσικά, όπως δέντρα και βράχια, ενώ άλλα απεικονίζουν κάποια θέα. 

Τα έργα του Φοχτ από τα πρώτα του χρόνια στη Ρώμη είναι εγχρωματισμένα σχέδια, στο τυπικό γραμμικό στιλ του ύστερου 18ου αιώνα. Μία από τις μεγάλες του επιδράσεις υπήρξε ο Κλωντ Λορραίν και εξαιτίας των ομοιοτήτων στο ύφος ο Φοχτ πήρε το προσωνύμιο «ο Ολλανδός Κλωντ Λορραίν». Ωστόσο, παρά τις επιδράσεις αυτές, ο Φοχτ διετήρησε επιρροές από την ολλανδική του κληρονομιά. Πειραματίσθηκε με ασυνήθιστα φαινόμενα του φωτισμού και τις οργιώδεις φυλλωσιές. Μετά το 1806 εμφανίζονται σε σημαντικό βαθμό βοοειδή στα σχέδια και στους πίνακές του. Μερικά από τα έργα του εκτίθενται σήμερα στο Ρέικσμουζεουμ του Άμστερνταμ.

Παραπομπές
----------

1. ↑  «Hendrik Voogd». *Biografisch Portaal*. 79626930.
2. 1 2  (Αγγλικά) *KNAW Past Members*. PE00003616. Ανακτήθηκε στις 9  Οκτωβρίου 2017.
3. ↑  (Αγγλικά) *Union List of Artist Names*. 2  Νοεμβρίου 2017. 500001479. Ανακτήθηκε στις 11  Οκτωβρίου 2018.
4. ↑  (Ολλανδικά) *RKDartists*. rkd.nl/explore/artists/81766. Ανακτήθηκε στις 23  Αυγούστου 2017.
5. ↑  «Benezit Dictionary of Artists» (Αγγλικά) Oxford University Press. 2006. B00192734. Ανακτήθηκε στις 9  Οκτωβρίου 2017. ISBN-13 978-0-19-977378-7.
6. ↑  (Αγγλικά) *Union List of Artist Names*. 2  Νοεμβρίου 2017. 500001479. Ανακτήθηκε στις 25  Οκτωβρίου 2018.
7. ↑  (Αγγλικά) *Union List of Artist Names*. 9  Αυγούστου 2021. 500001479. Ανακτήθηκε στις 14  Φεβρουαρίου 2023.
8. 1 2  (Ολλανδικά) *RKDartists*. rkd.nl/explore/artists/81766. Ανακτήθηκε στις 6  Φεβρουαρίου 2023.
9. 1 2  Hendrik Voogd, Ολλανδικό Ίδρυμα Ιστορίας της Τέχνης, 2014. Ανακτήθηκε στις 10 Φεβρουαρίου 2015.
10. 1 2  «Hendrik Voogd Brief Bio». Ανακτήθηκε στις 1 Μαΐου 2013.
11. 1 2  Muller, Sheila D. (2013). *Dutch Art: An Encyclopedia*. Routledge. σελ. 348. ISBN 978-1-135-49581-7.
12. 1 2  «Hendrik Voogd Rijksmuseum Bio and Works». Αρχειοθετήθηκε από το πρωτότυπο στις 17 Απριλίου 2014. Ανακτήθηκε στις 1 Μαΐου 2013.

Εξωτερικοί σύνδεσμοι
--------------------

* Πολυμέσα σχετικά με το θέμα  Hendrik Voogd στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 89712884
* ISNI: 0000 0000 6197 8863
* GND: 107663544X
* SUDOC: 192474146
* BPN: 27273298
* ULAN: 500001479
* RKD: 81766

 |

 |